คือมีผื่นคันขึ้นเต็มตัวเลยคะ และขึ้นที่มือเท้าด้วยมีมือชาและบวม ไม่ทราบสาเหตุ สงสัยว่าแพ้ยาปฎิชีวนะรึเปล่าเพราะให้ยาตัวนี้มากินหลังกินได้ประมาณ5-6 วัน ผื่นขึ้นบริเวณรอบแผลที่โดนหมากร้าว ผ่านมาประมาณ2วันเหมือนจะดีขึ้นกลับขึ้นเต็มตัวคะ
สวัสดีค่ะ อาการแพ้ยาเช่น-มีผื่นแดงขึ้นตามตัวถ้าแพ้รุนแรงอาจมีอาการ-หน้าบวม ปากบวม ลิ้นบวม-หายใจหอบเหนื่อย-แน่นหน้าอก-ความดันต่ำ-คลื่นไส้ อาเจียนโดยลักษณะผื่นที่เกิดจากการแพ้ยานั้นมีได้หลายรูปแบบ ตั้งแต่ไม่รุนแรงคือเป็นจุดแดงๆเล็กๆตามตัว จนถึงผื่นแพ้ยารุนแรงที่อาจมีตุ่มน้ำหรือตุ่มหนอง และอาจลุกลามไปที่เยื่อบุตาหรือเยื่อบุอวัยวะเพศดังนั้นหากมีอาการที่น่าสงสัยว่าจะแพ้ยา ควรรีบไปพบแพทย์ เพื่อประเมินว่ามีภาวะแพ้ยารุนแรงที่ต้องได้รับยาแก้แพ้เข้าเส้นเลือดอย่างฉุกเฉินหรือไม่ หรือต้องได้รับยาสเตียรอยด์แบบฉีดต่อเนื่องหรือเปล่า ควรนำยาทุกชนิดที่กำลังรับประทานอยู่ไปให้แพทย์ดูด้วยค่ะการดูแลตัวเองเบื้องต้น หยุดยาที่ต้องสงสัยไว้ก่อนถ้าทำได้ ไม่ไปแกะเกาตุ่ม หากคันมากให้รับประทานยาแก้แพ้แก้คัน